CELEX: 62008CA0538
Language: et
Date: 2010-04-15 00:00:00
Title: Liidetud kohtuasjad C-538/08 ja C-33/09: Euroopa Kohtu (kolmas koda) 15. aprilli 2010 . aasta otsus (Hoge Raad der Nederlanden, Gerechtshof te Amsterdam (Madalmaad) eelotsusetaotlus) — X Holding B.V. versus Staatssecretaris van Financiën (C-538/08), Oracle Nederland BV versus Inspecteur van de Belastingdienst Utrecht-Gooi (C-33/09) (Kuues käibemaksudirektiiv — Sisendkäibemaksu mahaarvamise õigus — Liikmesriigi õigusnormid, mis teatud kaupade ja teenuste liikide puhul välistavad mahaarvamisõiguse — Liikmesriikide õigus säilitada kuuenda käibemaksudirektiivi jõustumise ajal kehtinud eeskirjad, millega välistatakse mahaarvamisõigus — Pärast selle direktiivi jõustumist tehtud muudatus)

5.6.2010   
            
            
               ET
            
            
               Euroopa Liidu Teataja
            
            
               C 148/7
            
         Euroopa Kohtu (kolmas koda) 15. aprilli 2010. aasta otsus (Hoge Raad der Nederlanden, Gerechtshof te Amsterdam (Madalmaad) eelotsusetaotlus) — X Holding B.V. versus Staatssecretaris van Financiën (C-538/08), Oracle Nederland BV versus Inspecteur van de Belastingdienst Utrecht-Gooi (C-33/09)
   (Liidetud kohtuasjad C-538/08 ja C-33/09) (1)
   
   (Kuues käibemaksudirektiiv - Sisendkäibemaksu mahaarvamise õigus - Liikmesriigi õigusnormid, mis teatud kaupade ja teenuste liikide puhul välistavad mahaarvamisõiguse - Liikmesriikide õigus säilitada kuuenda käibemaksudirektiivi jõustumise ajal kehtinud eeskirjad, millega välistatakse mahaarvamisõigus - Pärast selle direktiivi jõustumist tehtud muudatus)
   2010/C 148/11
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden, Gerechtshof te Amsterdam
   
      Põhikohtuasja pooled
   
   
      Hagejad: X Holding B.V. (C-538/08), Oracle Nederland BV (C-33/09)
   
      Kostjad: Staatssecretaris van Financiën (C-538/08), Inspecteur van de Belastingdienst Utrecht-Gooi (C-33/09)
   
      Ese
   
   Eelotsusetaotlus — Hoge Raad der Nederlanden Den Haag — Nõukogu 11. aprilli 1967. aasta teise direktiivi 67/228/EMÜ kumuleeruvaid käibemakse käsitlevate liikmesriikide õigusnormide ühtlustamise kohta — ühise käibemaksusüsteemi ülesehitus ja rakendamiseeskirjad (EÜT 71, lk 1303) artikli 11 lõike 4 ja nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 6 lõike 2 ning artikli 17 lõigete 2 ja 6 tõlgendamine — Erand sisendkäibemaksu mahaarvamise õigusest — Liikmesriikide õigus säilitada kuuenda direktiivi jõustumise ajal kehtinud erandid — Enne kuuendat direktiivi kehtinud eeskirjad, mis nägid ette käibemaksu mahaarvamisõiguse välistamise eratranspordi võimaldamiseks mõeldud kaupade ja teenuste liikide puhul — Nimetatud liikide määratlemine
   
      Resolutsioon
   
   
               1.
            
            
               Nõukogu 11. aprilli 1967. aasta teise direktiivi 67/228/EMÜ käibemakse käsitlevate liikmesriikide õigusaktide ühtlustamise kohta — ühise käibemaksusüsteemi struktuur ja kohaldamiskord artikli 11 lõiget 4 ning nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 17 lõiget 6 tuleb tõlgendada nii, et nendega ei ole vastuolus liikmesriigi maksustamiskord, mille kohaselt ei ole lubatud maha arvata käibemaksu, mis on tasutud kululiikidelt, mille puhul on tegemist esiteks „eratranspordi” võimaldamise, „toidu” ja „jookidega” varustamise ja „majutuse” võimaldamisega ning ettevõtja töötajatele „vabaajategevuse pakkumisega” ja teiseks „ärikingituste” või „muude kingituste” tegemisega.
            
         
               2.
            
            
               Kuuenda direktiivi 77/388 artikli 17 lõiget 6 tuleb tõlgendada nii, et sellega ei ole vastuolus siseriiklik regulatsioon, mis on vastu võetud enne selle direktiivi jõustumist ning mis näeb ette, et maksukohustuslane ei saa teatud kaupade omandamisel ning teatud teenuste saamisel, mida kasutatakse osaliselt isiklikuks tarbeks ning osaliselt majandustegevuse eesmärkidel, makstud käibemaksu maha arvata täielikult, vaid üksnes proportsionaalselt majandustegevuseks kasutatud osaga.
            
         
               3.
            
            
               Kuuenda direktiivi 77/388 artikli 17 lõiget 6 tuleb tõlgendada nii, et see ei keela liikmesriigil pärast nimetatud direktiivi jõustumist muuta mahaarvamisõiguse suhtes kehtivat erandit juhul, kui muudatuse tegemise eesmärk on põhimõtteliselt piirata erandi ulatust, kuid mille puhul ei ole siiski välistatud, et kuna muudetud kord näeb ette kindla summa, siis laiendab see üksikjuhul ja ühel konkreetsel majandusaastal selle erandi ulatust.
            
         
      (1)  ELT C 55, 7.3.2009.
   
      ELT C 90, 18.4.2009.